**Abessiiv ja kaassõna 'ilma' murretes**

Miniuurimus

Selle töö eesmärk on uurida ühe sünonüümse konstruksioonipaari, kus sama on väljendatud analüütiliselt kaassõna abil või sünteetiliselt ainult käändelõpuga, levikut eesti murretes. Vaadeldud on mõlema konstruktsiooni esinemissagedusi eri murretes. Töö põhiküsimuseks on, millist vormi erinevatel murdealadel rohkem esineb - kas tavalisem on sünteetiline või analüütiline väljendusviis. Esinemissagedused on normaliseeritud, et eri murdealade sagedused oleksid võrreldatavad. Kõrge sagedus võib viidata ühe konstruktsiooni eelistamist teisele.

Uuritavateks samatähenduslikest konstruktsioonideks on selles töös:

a) kaassõnafraas, mis koosneb kaassõnast *ilma* ja seda laiendavast ilmaütlevas käändes sõnavormist,

b) ilmaütlevas käändes sõnavormid.

Mõlemad konstruktsioonid väljendavad millegi puudumist. Seejuures võivad sünonüümsed paarid olla moodustatud mõnest substantiivist: *ilma aknata* vs *aknata* või supiinitarindist: *ilma õppimata* vs *õppimata*.

Uurimismaterjaliks on eesti murrete korpuse morfoloogiliselt märgendatud tekstid. Tekstidest on välja otsitud kõik üksused, kus abessiiv esineb üksinda või kus abessiiv esineb koos kaassõnaga *ilma*. Selles töös arvestan kõikide murdekorpuses abessiiviks märgendatud sõnedega, aga olen materjali kaasanud ka ümbritseva konteksti, et hiljem saaks kõik juhud käsitsi üle kontrollida.

Murdekorpuse märgendatud tekstinäided on repositooriumi kaustas nimega Keskmurre. Skript, millega on otsitud kõik abessiivi näited, mis esinevad ilma kaassõnata *ilma*, on nimega abessiiv.sh ning skripti väljundiks on fail abessiiv.txt. Kaassõna 'ilma' koos abessiiviga on leitud skriptiga ilma\_adessiiv.sh ning väljundiks on fail ilma\_adessiiv.txt. Skriptide erinevaid etappe on täpsemalt kirjeldatud iga skripti juures eraldi.

Et võrrelda, mis murdealadel on tavalisem analüütiline ja mis aladel sünteetiline vorm, on korpusest eraldatud andmetest tehtud murrete kaupa üksuste esinemiste sagedustabel. Selleks kasutati skripte abessiiv\_sagedused.sh ja ilma\_abessiiv\_sagedused.sh. Väljundfailideks on abessiiv\_sagedused ja ilma\_abessiiv\_sagedused.txt. Saadud sagedusandmed normaliseeriti - korpuses on murdealade tekstide sõnade arv erinev ja seega pole eri murdealad omavahel võrreldatavad. Normaliseerimine teeb aga andmed omavahel võrreldavaks. Normaliseerimise valemiks on selles uurimuses:

(üksuse esinemissagedus x sõnade arv korpuses) / sõnade arv murdes.

Sõnade arv murretes on leitud skrptiga sonade\_arv.sh.

|  |  |  |
| --- | --- | --- |
|  | abessiiv, normaliseeritud | ilma+abessiiv, normaliseeritud |
| SAARTE | 192 | 53 |
| LÄÄNE | 148 | 209 |
| VÕRU | 280 | 243 |
| KESK | 141 | 165 |
| IDA | 286 | 143 |
| KIRDE | 260 | 174 |
| RANNA | 235 | 157 |
| MULGI | 164 | 189 |
| TARTU | 137 | 124 |
| SETU | 85 | 43 |

**Tabel 1**. Normaliseeritud sagedustabel.

Normaliseeritud sagedusandmete põhjal selgub (tabel 1), et ida-, kirde-, ranna-, saarte, Võru, Tartu ja Setu murdes on sünteetilist abessiiviga vormi kasutatud rohkem kui analüütilist konstruktsiooni. Kõige selgemalt on sünteetilist vormi eelistatud ida-, kirde- ja rannamurdes. Ka saarte murdes on sünteetilist konstruktsiooni kasutatud palju rohkem kui analüütilist. Tartu, Võru ja Setu murdes pole kahe vormi sagedusandmete kasutuses väga märkimisväärseid erinevuseid. Ka Mulgi murdes on kahe konstruktsiooni esinemissageduste erinevus üsna väike, kuigi analüütilist väljendusviisi esineb selles murdes mõnevõrra rohkem. Keskmurdes ja läänemurdes on samuti analüütiline kaassõnaga vorm sagedasem.

Kokkuvõttes on sagedusandmete põhjal sünteetiline abessiiviga vormi ja analüütilise kaassõnaga konstruktsiooni kasutus üsna ühtlane. Selge eristuva ühtse rühma, kus sünteetiline vorm on eelistatum, moodustavad ida-, kirde- ja rannamurre.